Държавен вестник, бр. 30, 2013 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  30
УСТРОЙСТВЕН ПРАВИЛНИК 
на Националния съвет по цени и реимбурси­
ране на лекарствените продукти и на неговата 
администрация
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С правилника се уреждат струк­
турата и организацията на работа на Наци­
оналния съвет по цени и реимбурсиране на 
лекарствените продукти, наричан по-нататък 
„Националния съвет“, и на неговата админи­
страция.
(2) Националният съвет е със статут на 
държавна комисия.
Чл. 2. (1) Националният съвет е държавен 
орган към министъра на здравеопазването, 
който утвърждава и регистрира цените на 
лекарствените продукти, включва, проме­
ня или изключва лекарствени продукти от 
Позитивния лекарствен списък, утвърждава 
фармако-терапевтични ръководства и пре­
поръки за лечение с лекарствени продукти, 
както и контролира цените на лекарствените 
продукти съгласно Закона за лекарствените 
продукти в хуманната медицина (ЗЛПХМ). 
(2) Националният съвет е юридическо лице 
на бюджетна издръжка със седалище Со­
фия – второстепенен разпоредител с бюджетни 
кредити към министъра на здравеопазването.
Чл. 3. (1) Националният съвет е колегиа­
лен орган, който се състои от председател и 
шестима членове.
(2) Председателят и членовете на Наци­
оналния съвет се избират и освобождават 
от Министерския съвет по предложение на 
министъра на здравеопазването. 
Чл. 4. (1) Дейността на Националния съвет 
се обслужва от администрацията към него.
(2) Ръководството на администрацията на 
Националния съвет се осъществява от главен 
секретар.
Чл. 5. (1) Към Националния съвет могат 
да се създават постоянни и временни консул­
тативни звена.
(2) За осъществяване на дейността си 
Националният съвет може да привлича и 
външни експерти.
Чл. 6. При осъществяване на своите функ­
ции Националният съвет взаимодейства с 
държавни органи и институции, както и с 
органите на местното самоуправление и с 
неправителствени организации.
Г л а в а  в т о р а
ПРАВОМОЩИЯ НА ПРЕДСЕДАТЕЛЯ
Чл. 7. (1) Председателят ръководи, коорди­
нира и контролира дейността на Националния 
съвет и го представлява.
(2) Председателят на Националния съвет:
1. свиква и ръководи заседанията на На­
ционалния съвет;
2. издава наказателни постановления в 
случаите, предвидени в ЗЛПХМ;
3. сключва, изменя и прекратява трудовите 
и служебните правоотношения с лицата от 
администрацията;
4. носи отговорност за управлението на 
финансовите средства и за законосъобразното 
и целесъобразното им разходване;
5. сключва договори, необходими за дей­
ността на Националния съвет и на неговата 
администрация;
6. сключва граждански договори с външ­
ните експерти по чл. 5, ал. 2; 
7. командирова служителите;
8. изпълнява и други функции, предвидени 
в закон или в подзаконов нормативен акт.
(3) Председателят на Националния съвет 
представя в Министерския съвет ежегоден 
отчет за дейността на Националния съвет.
(4) При отсъствие на председателя той се 
замества от определен от него със заповед 
член на съвета за всеки отделен случай.
Г л а в а  т р е т а 
ОРГАНИЗАЦИЯ НА РАБОТАТА НА НА­
ЦИОНАЛНИЯ СЪВЕТ
Чл. 8. (1) Националният съвет разглежда 
и решава въпросите от своята компетентност 
на заседания. 
(2) Председателят на Националния съвет 
определя член/членове на съвета, който/които 
изготвят и представят пред съвета експертен 
доклад за всяка заявена процедура съгласно 
наредбата по чл. 261а, ал. 5 ЗЛПХМ.
Чл. 9. (1) Заседанията на Националния 
съвет са открити и закрити.
(2) Националният съвет определя служи­
телите от администрацията, представител 
на Националната здравноосигурителна каса 
или на Министерството на здравеопазването, 
които задължително присъстват на откритите 
заседания. 
(3) На откритите заседания могат да 
присъстват представители на съсловни 
организации, заявители по реда на наред­
бата по чл. 261а, ал. 5 от Закона за лекар­
ствените продукти в хуманната медицина, 
производители на лекарствени продукти, 
представителни пациентски организации и 
други лица, които се уведомяват за датата 
и часа на заседанието при условия и по ред, 
определени от съвета. 
(4) В закрито заседание участват само чле­
новете на Националния съвет и протоколист. 
По решение на съвета на закрито заседание 
могат да присъстват и други лица. 
Чл. 10. (1) Заседанията на Националния 
съвет са редовни и извънредни.